Veranderende pedagogiese praktyke en identiteite
Leer en Onderrigverryking Seminaar: 12 Maart 2020
Auxin sessie met Jerall Toi en Jerusha Naidoo
Dr. Margaret Blackie - US Onderriggenoot 2020
​​​​​​​​​​​​​​​​​​​​Welkom by die webwerf van die Sentrum vir Onderrig en Leer!​
Die hoofrol van die Sentrum vir Onderrig en Leer (SOL) is om professionele leergeleenthede vir akademiese personeel te skep ter ondersteuning van hulle onderrigrol. Om meer te lees oor ons visie en missie, kliek hier. Indien u inligting benodig oor dienste vir studente: kliek hier.
Vir 'n direkte skakel na ons Studenteterugvoer bladsy: kliek hier.
Vir meer inligting oor FINLO (FIRLT): kliek hier.​
Vir SOL nuus: kliek hier.​
US Onderriggenoot 2020
Dr. Margaret Blackie, Departement Chemie en Polimeerwetenskap, is met ingang 2020 as US Onderriggenoot aangestel.
Dr. Blackie is ’n senior lektor in die Departement Chemie en Polimeerwetenskap. Sy is in Januarie 2010 by die US aangestel. Sy het ’n PhD in sintetiese chemie aan die Universiteit van Kaapstad verwerf.
Dr. Blackie se navorsingsbelangstellings sluit in medisinale chemie, hoër onderwys en Jesuïete- (“Ignatian") spiritualiteit. Sy het akademiese artikels in al drie dissiplines gepubliseer. Sy gee klas en bied studieleiding aan nagraadse studente in beide chemie en teologie.
Haar belangstelling in onderwys het voortgevloei uit ŉ post-doktorale genootskap onder prof. Jenni Case in die Centre for Research in Engineering Education by die Universiteit van Kaapstad in 2009. Sy is tans betrokke by ŉ groot internasionale projek wat met studente in chemie en chemiese ingenieurswese in Suid-Afrika, die VK en die VSA deur hulle grade tred hou.
Dr. Blackie het ŉ onderriggenootskap van 2020 tot 2022. Die hoofdoel van haar navorsingsprojek is om akademiese personeel in “STEM"-dissiplines toegang te verleen tot die analitiese hulpbronne wat in die suite instrumente bekend as “Legitimation Code Theory" (“LCT") beskikbaar is.
Die US onderriggenootskappe bied voortreflike opvoeders en vakkundiges in onderrig en leer die geleentheid om meer dikwels vir volgehoue tydperke, en met verskillende vorme van ondersteuning, op aspekte van kurrikulumvernuwing, die verkenning van onderrig en leer, en die verspreiding van goeie onderrig- en leerpraktyk in departemente en fakulteite te fokus.
Die volgende akademici het onderriggenootskappe aan die US voltooi:
Dr. Elize Archer (Sentrum vir Gesondheidsberoepe Onderwys, Fakulteit Geneeskunde en Gesondheidswetenskappe)
Prof. Elmarie Costandius (Departement Visuele Kunste, Fakulteit Lettere en Sosiale Wetenskappe)
Dr. Berna Gerber (Departement Gesondheids- en Rehabilitasiewetenskappe, Fakulteit Geneeskunde en Gesondheidswetenskappe)
Prof. Ian Nell (Departement Praktiese Teologie en Missiologie, Fakulteit Teologie)
Prof. Dana Niehaus (Departement Psigiatrie, Fakulteit Geneeskunde en Gesondheidswetenskappe)
Prof. Nicola Plastow (Departement Gesondheids- en Rehabilitasiewetenskappe, Fakulteit Geneeskunde en Gesondheidswetenskappe)
Prof. Geo Quinot (Departement Publiekreg, Fakulteit Regsgeleerdheid)
Wyle dr. Helena Wessels.
Die huidige US onderriggenote is:
Dr. Marianne McKay (Departement Wingerd‐ en Wynkunde, Fakulteit AgriWetenskappe)
Prof. Ingrid Rewitzky (Visedekaan: Onderrig en Leer, Fakulteit Natuurwetenskappe)
Dr. Michael Schmeisser (Departement Hortologie, Fakulteit Natuurwetenskappe)
Dr. Marianne Unger (Departement Gesondheids- en Rehabilitasiewetenskappe, Fakulteit Geneeskunde en Gesondheidswetenskappe)
Meer inligting oor die onderriggenootskappe is beskikbaar by Dr. Karin Cattell-Holden, kcattell@sun.ac.za of X 3074. ​
US Konferensie vir die Akademieskap
van Onderrig en Leer (AvOL) 2019​
​​Die jaarlikse AvOL konferensie was volgens deelnemers 'n goeie versameling van 'n groot verskeidenheid van navorsing wat aan die US gedoen word oor onderrig en leer. Hulle het ook kans gekry om nuwe netwerke te bou vir samewerking. In die foto is Dr Ilse Rootman-Le Grange van die Sentrum vir Leertegnologieë, Prof Arnold Schoonwinkel (Viserektor vir Leer en Onderrig) en Dr Marnel Mouton van die Departement van Plant- en Dierkunde.
Rootman-Le Grange en Mouton het 'n reis na 'n internasionale onderrig-en-leerkongres gewen met hulle beste aanbieding, genaamd: "Craig Who? Developing Students' Scientific Discourse through Collaborative Pedagogy ".
Hulle projek het die ontwerp en implementering van 'n projek behels wat gebruik maak van samewerkende leerbenaderings om aspekte van Biologiediskoers aan studente te ekspliteer. Hulle het teksgedeeltes uit studente se finale eksamens analiseer en groot verskille gevind in die behendigheid waarmee studente deelneem aan wetenskaplike diskoers en die woordeskat en taalfunksies daarvan. Hulle het bevind dat studente soms meer tyd en kans nodig het om hierdie kritiese vaardigheid te ontwikkel. Hulle gevolgtrekkings sluit in dat wetenskaplike leerplanne geleenthede moet skep vir studente om wetenskaplike vaardighede te ontwikkel, soos om 'n argument te bou en te skryf. Studente sal waarskynlik meer suksesvol met die komplekse geskrewe vorme van dissipline-kennis omgaan en uiteindelik die vakinhoud beter beheers as hulle wetenskaplike diskoers kan gebruik.
Om meer te lees oor die navorsing en werkswinkels wat by AvOL 2019 aangebied is, kliek hier.
Die AvOL gasspreker, Dr Joy Mighty van Carleton Universiteit in Ottawa, Canada, het dosente aangemoedig om 'n leeromgewing van omgee en vertroue te skep en om studente aan te moedig met duidelike verwagtings en redelike doelwitte. “Doeltreffende onderrig het ten doel om die samelewing op omvangryke maniere te verander. Onderrig staan sentraal in die akademiese doel van enige universiteit. Ons het 'n verantwoordelikheid om leeromgewings te skep waar studente kan floreer, om hulle aan te moedig om die beste te wees wat hulle kan wees en om hulle in staat te stel om te transformeer en hul kennis op maniere uit te brei wat hul begrip sal verdiep, hul kritiese denkvermoë sal ontwikkel en uiteindelik hul volwaardige en doeltreffende deelname aan die samelewing te bewerkstellig," het Mighty gesê.
Om meer oor AvOL te lees kliek hier.
​Die foto's wys Prontak deelnemers besig om samewerkend te leer tydens die twee kontakdae, 22 Mei en 9 September 2019. Prontak is die US se kor tkursus oor die Professionele Onderrigsontwikkeling vir Akademici.
Lees hier meer oor die 2019 Prontak ervaring.
Lees hier meer as jy navrae het oor Prontak.
Om meer te lees oor die toekennings, kliek hier.
Auxin aanbiedings skep geleentheid vir gesprek oor die akademie en navorsing van SU dosente se onderrig en leer. In die foto gesels SOL Adviseur Jean Farmer en Auxin aanbieder Anita Kleinsmidt.
Om meer te lees oor Auxin, kliek hier.
Oorsig oor 20​18 se gebeure
2020 Onderrig en Leerseminar